REGOLAMENT TAL-KUMMISSJONI (KE) Nru 1517/2004
tal-25 ta' Awissu 2004
li jemenda ir-Regolament tal-Kunsill (KE) Nru 798/2004 li jirrinova l-miżuri restrittivi għal dak li jirrigwarda l-Burma/Myanmar u r-Regolament abrogattiv (KE) Nru 1081/2000
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 798/2004 tat-22 ta’ Mejju 2000 li jirrinova l-miżuri restrittivi għal dak li jirrigwarda l-Burma/Myanmar u r-Regolament abrogattiv (KE) Nru 1081/2000 (1), u b’mod partikolari l-Artikolu 12 tiegħu,
Billi:
(1)
L-Anness II tar-Regolament (KE) Nru 798/2004 jelenka l-awtoritajiet kompetenti li għalihom huma attribwiti funzjonijiet speċifiċi konnessi ma’ l-implimentazzjoni ta’ dak ir-Regolament.
(2)
Fl-1 ta’ Mejju 2004, ir-Repubblika Ċeka, l-Estonja, Ċipru, l-Latvja, l-Litwanja, l-Ungerija, Malta, l-Polonja, s-Slovenja u s-Slovakkja aderew fl-Unjoni Ewropea. L-Att ta’ Adeżjoni ma tipprovdiex għal emendi ta’ dak l-Anness.
(3)
L-awtoritajiet kompetenti ta’ l-Istati Membri ġodda għandhom, għalhekk, ikunu inklużi minn l-1 ta’ Mejju 2004 f’dak l-Anness,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 798/2004 huwa b’dan emendat skond l-Anness ta’ dan ir-Regolament.
Artikolu 2
Dan ir-Regolament jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Huwa japplika mill-1 ta’ Mejju 2004.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul Brussel, nhar il-25 ta' Awissu 2004.